**KLAIPĖDOS R. PEDAGOGINĖS PSICHOLOGINĖS TARNYBOS**

**DIREKTORIUS**

**ĮSAKYMAS**

**DĖL KLAIPĖDOS RAJONO ŠVIETIMO ĮSTAIGŲ PASIRENGIMO ĮTRAUKIOJO UGDYMO ĮGYVENDINIMUI 2023–2025 METŲ DARBO GRUPĖS SUDARYMO**

2023 m. sausio 6 d. Nr. V-6

Gargždai

Siekiant užtikrinti pagalbos prieinamumą ir kokybę įvairių ugdymosi poreikių turintiems mokiniams, gerinant jų ugdymo pasiekimus, visi pagalbos modelio teikimo lygmenys turi plėtoti ir stiprinti savo veiklas. 2020 m. birželio 30 d. priimtos LT Švietimo įstatymo (Nr. I-1489 5, 14, 21, 29, 30, 34 ir 36 straipsnių pakeitimo ir įstatymo papildymo 451 straipsniu) nuostatos dėl įtraukties bus įgyvendinamos palaipsniui ir galutinai įsigalios nuo 2024 m. rugsėjo 1 d. Jose nurodoma, kad kiekvienam vaikui turi būti sudarytos sąlygos ugdytis artimiausioje ugdymo įstaigoje (darželyje, mokykloje) kartu su savo bendraamžiais.

Siekiant užtikrinti sklandų ir kokybišką įtraukiosios praktikos ir kultūros kūrimą Klaipėdos rajono švietimo įstaigose, gerinti kiekvienos ugdymo įstaigos pasirengimą ugdyti įvairių ugdymosi poreikių turinčius mokinius ir tobulinti jau teikiamų paslaugų kokybę:

1. S u d a r a u darbo grupę:

Pirmininkas: Toma Imbrasienė, psichologė;

Nariai:

1. Jūratė Žilienė, spec. pedagogė, logopedė;

2. Rimantė Ignatjevienė, psichologė;

3. Vaida Martyšienė, soc. pedagogė;

4. Aida Urbonavičienė, psichologė;

5. Jolanta Dirgėlaitė, sekretorė.

2. P a v e d u darbo grupei, remiantis Švietimo ir sporto ministerijos teisės aktais, Klaipėdos rajono savivaldybės tarybos 2022 m. spalio 27 d. sprendimu Nr. T11-368 „Klaipėdos rajono savivaldybės pasirengimo įtraukiojo ugdymo įgyvendinimui 2023–2025 metų priemonių planu“ ir Klaipėdos r. pedagoginės psichologinės tarnybos ir specialistų kalendorinių metų veiklos planais, Klaipėdos r. pedagoginės psichologinės tarnybos direktorės 2020 m. spalio 23 d. įsakymu Nr. V-25 „Dėl Klaipėdos r. pedagoginės psichologinės tarnybos 2020–2024 metų pagalbos veiksmų plano vaikams, kuriems diagnozuotas ar įtariamas A. spektro sutrikimas ar kitas raidos sutrikimas, patvirtinimo“ ir kt.:

2.1. Teikti siūlymus dėl įtraukties įgyvendinimo Klaipėdos r.

2.2. Stiprinti ugdymo įstaigų darbuotojų ir tėvų kompetencijas ugdyti vaikus turinčius SUP.

2.2. Sisteminti metodinę / informacinę medžiagą ir parengti sklaidai. Informaciją pateikti Tarnybos interneto svetainėje „Įtraukusis ugdymas“ skyrelyje (administravimą vykdo J. Dirgėlaitė, sekretorė), metodiniuose pasitarimuose ir kt.

2.3. Viešinti informaciją apie įtrauktį švietime. Formuoti ir stiprinti visuomenės toleranciją į įvairių poreikių turinčius vaikus.

2.4. Tarnybos darbuotojams nuveiktų darbų ataskaitą ir siūlymus teikti metinėje veiklos atsakaitoje Tarnybos direktoriui.

3. L a i k a u netekusiu galios Klaipėdos r. pedagoginės psichologinės tarnybos 2022 m. sausio 14 d. įsakymą Nr. V-1 „Dėl įtraukiojo ugdymo įgyvendinimo Klaipėdos r. švietimo įstaigose darbo grupės sudarymo“.

Direktorė Jolita Narkevič

Susipažinome ir sutinkame: